Document ID: 31983R2013

KOMISSION ASETUS (ETY) N:o 2013/83,
annettu 20 päivänä heinäkuuta 1983,
kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta yhdennentoista kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(), sellaisena kuin se on viimeksi muutettuna asetuksella (ETY) N:o 1433/82(), ja erityisesti sen 6 artiklan 3 kohdan,
sekä katsoo, että
neuvoston asetuksen (ETY) N:o 1417/78() 3 artiklassa säädetään, että jos kuivattujen rehujen maailmanmarkkinoiden keskihinnan määrittämiseen ei ole käytettävissä yhtään tarjousta tai hintanoteerausta, komissio määrittää tämän hinnan kolmansista maista maahantuotujen kilpailevien tuotteiden hinnan perusteella; tämän vuoksi huomioon otettavat tuotteet sekä niiden määrät ja laadut olisi määritettävä,
on järkevää menetellä samalla tavalla, jos kuivatuille rehuille ei ole keskimääräistä termiinimaailmanmarkkinahintaa; tämän vuoksi on tarpeen muuttaa asetus (ETY) N:o 1528/78(), sellaisena kuin se on viimeksi muutettuna asetuksella (ETY) N:o 26/81(), ja
tässä asetuksessa säädetyt toimenpiteet ovat kuivarehujen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1528/78 seuraavasti:
1. Korvataan 3 artiklan 3 ja 4 kohta seuraavasti:
"3. Jos maailmanmarkkinoiden keskihinta määritetään asetuksen (ETY) N:o 1417/78 3 artiklan mukaisesti, komissio määrittää tämän hinnan seuraavien tuotteiden arvon summalla:
- 15 kilogrammaa soijakakkuja, joiden raakavalkuaispitoisuus on 44 prosenttia,
- 35 kilogrammaa maissigluteenirehua, jonka raakavalkuaispitoisuus on 23 prosenttia,
- 89 kilogrammaa sitrusrakeita, joiden raakavalkuaispitoisuus on 6 prosenttia,
joista on vähennetty 39 vakiolaatuisen ohrakilon arvo. Ohran arvoa määritettäessä otetaan huomioon tämän tuotteen kynnyshinta.
Jos kyseisten tuotteiden arvon määrittäminen ei ole mahdollista markkinatilanteen vuoksi, komissio korvaa ne muilla samankaltaisilla tuotteilla enintään kahden peräkkäisen maailmanmarkkinahinnan vahvistamisen ajaksi. Tällöin jokaisen mukaan otettavan tuotteen määrät määritetään ottamalla huomioon ensimmäisessä alakohdassa tarkoitettujen tuotteiden ja korvaavan tuotteen välinen vertailuajanjaksolla noteerattu hinta."
2. Korvataan 5 artiklan 3 ja 4 kohta seuraavasti:
"3. Jos vähintään kahtena täydentävän tuen soveltamiskuukautta seuraavana kuukautena keskimääräisiä termiinimaailmanmarkkinahintoja ei voida määrittää asetuksen (ETY) N:o 1417/78 1 artiklassa tarkoitettuja perusteita soveltaen, kyseisten kuukausien hinnat määritetään edellä mainitun asetuksen 3 artiklassa tarkoitettuja perusteita soveltaen.
Jos asetuksen (ETY) N:o 1417/78 11 artiklassa tarkoitettua korjausmäärää ei voida määrittää 3 kohdan perusteita soveltaen, tämä korjausmäärä vahvistetaan kyseisinä kuukausina sellaiselle tasolle, että täydentävä tuki vastaa nollaa."
3. Korvataan 6 artikla seuraavasti:
"6 artikla
Jos maailmanmarkkinoiden keskihinta määritetään asetuksen (ETY) N:o 1417/78 3 artiklan mukaisesti
a) edellä mainitun asetuksen 11 artiklassa tarkoitettu korjausmäärä on seuraavien hintojen välisen erotuksen suuruinen:
- kyseinen maailmanmarkkinoiden keskihinta
ja
- keskimääräinen termiinimaailmanmarkkinahinta, joka on määritetty tämän asetuksen 3 artiklan 3 ja 4 kohdassa tarkoitettuja perusteita soveltaen ja joka on voimassa toimitukselle, jonka on tapahduttava muuna kuin täydentävän tuen voimaantulokuukautena
ja jota on tarkistettu asetuksen (ETY) N:o 1117/78 5 artiklan 2 kohdan mukaisesti kyseistä tuotetta varten vahvistetulla prosenttiosuudella;
b) jos yhtenä tai useampana kuukautena keskimääräistä termiinimaailmanmarkkinahintaa ei voida määrittää tämän asetuksen 3 artiklan 3 ja 4 kohdassa tarkoitettuja perusteita soveltaen, korjausmäärä vahvistetaan kyseiseksi kuukaudeksi tai kyseisiksi kuukausiksi sellaiselle tasolle, että täydentävä tuki vastaa nollaa."
4. Korvataan 10 artiklan 1 kohdan 5 ja 3 laskentayksikköä tonnia kohti vastaavasti 6 ja 3,5 ECUAa tonnia kohti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä heinäkuuta 1983.

Labels: 2
6